CELEX: C2005/045/30
Language: lv
Date: 2005-02-19 00:00:00
Title: lieta C-507/04: Prasība pret Austrijas Republiku, ko Eiropas Kopienu Komisija iesniedza 2004. gada 8. decembrī

19.2.2005   
            
            
               LV
            
            
               Eiropas Savienības Oficiālais Vēstnesis
            
            
               C 45/16
            
         Prasība pret Austrijas Republiku, ko Eiropas Kopienu Komisija iesniedza 2004. gada 8. decembrī
   (lieta C-507/04)
   (2005/C 45/30)
   tiesvedības valoda – vācu
   Eiropas Kopienu Tiesā 2004. gada 8. decembrī izskatīšanai ir iesniegta prasība pret Austrijas Republiku, ko cēla Eiropas Kopienu Komisija, kuru pārstāv Michael Van Beek un Bernhard Schima, kam palīdz Matthias Lang, Rechtsanwalt, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka Austrijas Republika nav izpildījusi pienākumus, ko tai uzliek Padomes 1979. gada 2. aprīļa Direktīva 79/409/EEK (1) par savvaļas putnu aizsardzību, nepieņemot normatīvos un administratīvos aktus, lai Austrijas tiesību aktos pilnībā un pareizi transponētu Direktīvas 1. panta 1. un 2. punktu, 5. pantu, 6. panta 1. punktu, 7. panta 1. un 4. punktu, 8. pantu, 9. panta 1. un 2. punktu, kā arī 11. pantu;
            
         
               2)
            
            
               piespriest Austrijas Republikai atlīdzināt izdevumus.
            
         Pamati un galvenie argumenti
   Šajā prasībā Komisija vēršas pret nepareizu Direktīvas 79/409/EEK transponēšanu Austrijas tiesību aktos, kas Komisijai kļuvis zināms no attiecīgajiem šādu zemju tiesību aktiem: Burgenlande (Burgenland), Karintija (Kärnten), Lejasaustrija (Niederösterreich), Augšaustrija (Oberösterreich), Zalcburga (Salzburg), Štīrija (Steiermark), Tirole (Tirol), Forarlberga (Vorarlberg) un Vīne (Wien).
   Komisija apgalvo, ka atsevišķās federālajās zemēs nav pareizi vai pilnībā transponēti noteikumi par Direktīvas piemērošanas jomu (Direktīvas 1. panta 1. un 2. punkts), par vispārēju aizsardzības sistēmu putnu sugām (Direktīvas 5. pants), par tirdzniecības aizliegumu (Direktīvas 6. panta 1. punkts), par II pielikumā minēto sugu medīšanu (Direktīvas 7. panta 1. punkts), par izplatības saglabāšanu (Direktīvas 7. panta 4. punkts), par aizliegtiem putnu medību un sagūstīšanas metodēm un līdzekļiem (Direktīvas 8. pants), par kritērijiem, kas paredz tiesības atkāpties no Direktīvas 5. līdz 8. panta (Direktīvas 9. panta 1. un 2. punkts), un par savvaļas putnu sugu ieviešanu (Direktīvas 11. pants).
   
      (1)  OV L 103, 1. lpp.